Liittouma 90/Vihreät

**Liittouma 90/Vihreät** () on saksalainen vihreä puolue, joka perustettiin Saksan liittotasavallassa 13. tammikuuta 1980 eri 1970-luvun liikkeiden organisoituessa poliittiseksi voimaksi. Saksan vihreät on yksi vanhimmista ja menestyneimmistä vihreistä puolueista. Länsi-Saksan liittopäivävaalit 1983 merkitsi vihreille vaalivoittoa ja puolue pääsi ensimmäistä kertaa parlamenttiin.

## Ideologia

Puolue korosti ohjelmassaan sosiaalisuutta, ekologisuutta, demokratiaa ja pasifismia. Tarkoitus oli muodostaa ei-puolueenomainen puolue, jossa noudatettiin esimerkiksi kierrätysperiaatetta poliittisten tehtävien hoidossa.

Nykyään poliittisia painopisteitä ovat:

* Ympäristöpolitiikka: Vihreässä politiikassa ydinajatuksena on kestävä kehitys, luonnonvarojen säästäminen ja siten esimerkiksi uusiutuvien luonnonvarojen käyttäminen.
* Talous- ja sosiaalipolitiikka: nykyisen sukupolven tarpeet on tyydytettävä heikentämättä tulevien sukupolvien mahdollisuuksia. Tästä seuraa esimerkiksi skeptinen suhtautuminen jatkuvan kasvun mahdollisuuteen.
* Yhteiskuntapolitiikka: Vihreät painottavat liberalismia ja kansalaisoikeuksia. Keskeisiä kysymyksiä ovat maahanmuuttajien kotouttaminen sekä seksuaali- ja sukupuolivähemmistöjen ihmisoikeuksien edistäminen.
* Eurooppa-politiikka: Vihreät ajavat Turkin jäsenyyttä Euroopan unionissa ja kannattavat ehdotusta EU:n perustuslaiksi.
* Koulutuspolitiikka: Vihreät vastustavat opintomaksuja.

## Historia

Vuonna 1989 perustettiin DDR:n vihreä puolue, joka liittyi Länsi-Saksan vihreään puolueeseen seuraavana vuonna. Vuonna 1991 eräät Itä-Saksan kansalaisjärjestöt (*Neues Forum*, *Demokratie jetzt* ja *Initiative Frieden und Menschenrechte*) yhdistyivät *Bündnis 90* -liikkeeksi. Vuonna 1993 *Bündnis 90* ja *Die Grünen* liittyivät yhteen, mistä lähtien puolueen nimenä on ollut *Bündnis 90/Die Grünen*.

Vihreät saivat ensimmäiset paikkansa Saksan liittopäivillä (Bundestag) jo 1983 ja saivat 8,3 % äänistä tammikuun 1987 Länsi-Saksan vaaleissa. Joulukuussa 1990 Saksan yhdistymisen jälkeen puolue jäi 5 % äänikynnyksen alle ja jäi ilman paikkoja. Itä-Saksan Bündnis 90 -järjestön liityttyä vihreisiin puolue sai 1994 7,3 % äänistä ja 49 paikkaa. Vuoden 1998 vaalitulos oli 6,7 % äänistä ja 47 paikkaa, tällöin vihreät muodostivat punavihreän hallituksen SPD:n kanssa.

Vuoden 2002 vaaleissa äänisaalis oli 8,6 % ja 55 paikkaa, ja vihreät säilyttivät hallituspaikkansa pitkälti karismaattisen johtajansa Joschka Fischerin ansiosta. Vuoden 2004 eurovaaleissa vihreät saivat 13 paikkaa Saksan 99 edustajasta.

Vuoden 2013 aikana vihreitä riepotteli pedofiliaskandaali. Esiin nostettujen materiaalien mukaan puolue kampanjoi perustamisestaan ainakin 1980-luvun puoliväliin saakka seksuaalivähemmistöjen oikeuksien ohella myös pedofiilien puolesta. Aihe oli tosin aikaansaanut skandaalin jo vuonna 1983, kun liittopäivien ikäpuhemieheksi oli nousemassa vihreiden Werner Vogel, joka oli paitsi entinen SA-mies ja kansallissosialisti, myös tunnettu kampanjoinnistaan pedofilian laillistamiseksi. Kohun myötä Vogel oli pakotettu luopumaan mandaatistaan jo ennen ikäpuhemiehen tehtäviin kuuluvaa liittopäivien avauspuhetta. Myös vihreän liikkeen veteraani Daniel Cohn-Bendit kirjoitti 1975 omaelämäkerrassaan seksuaalisista kokemuksistaan lasten kanssa frankfurtilaisessa päiväkodissa. Skandaalin myötä vihreät pyysivät politiikan tutkimuksen professori Franz Walteria selvittämään puolueen aikaisempia yhteyksiä hyväksikäyttöön, selvitysten perusteella puolue päätyi vuonna 2015 maksamaan korvauksia kolmelle hyväksikäytön uhrille. Myöhemmin vihreät ovat olleet eturivissä vaatimassa katolista kirkkoa tilille lasten hyväksikäyttötapauksista.

Syyskuun 2013 katastrofaalisen liittopäivävaalitappion syynä vihreiden entinen puheenjohtaja Joschka Fischer piti puoluejohdon veronkorotuksia vaatinutta vaalikampanjalinjaa. Puolue sai 8 % äänistä, vaikka vielä kaksi vuotta aiemmin sen kannatus oli 20 %. Koko vihreiden hallitus ja johto erosivat.

## Kannattajakunta
Vihreiden kannattajakunta on keskimääräistä koulutetumpaa (62 % on suorittanut vähintään ylioppilastutkinnon tai ammattikorkeakoulututkinnon), nuorempaa (38,1 vuotta) ja parempituloista. Sukupuolijakaumassa ei ole merkittävää eroa. Suurin kannatus on Freiburg im Breisgaussa ja Berliinin Kreuzbergissa.

## Vaalitulokset

ImageSize  = width:525 height:150
PlotArea   = width:500 height:125 left:25 bottom:20
AlignBars  = justify

Colors     =
  id:Grüne value:rgb(0,0.9999,0)

DateFormat = yyyy
Period     = from:0 till:200
TimeAxis   = orientation:vertical
ScaleMajor = unit:year increment:50 start:0

PlotData   =
 bar:Paikat color:Grüne  width:24 mark:(line,white)    align:left fontsize:S
 bar:1980  color:Grüne from:start till:0   text:0   align:center
 bar:1983  color:Grüne from:start till:27  text:27  align:center
 bar:1987  color:Grüne from:start till:42  text:42  align:center
 bar:1990  color:Grüne from:start till:8   text:8   align:center
 bar:1994  color:Grüne from:start till:49  text:49  align:center
 bar:1998  color:Grüne from:start till:47  text:47  align:center
 bar:2002  color:Grüne from:start till:55  text:55  align:center
 bar:2005  color:Grüne from:start till:51  text:51  align:center
 bar:2009  color:Grüne from:start till:68  text:68  align:center
 bar:2013  color:Grüne from:start till:63  text:63  align:center
 bar:2017  color:Grüne from:start till:67  text:67  align:center
 bar:2021  color:Grüne from:start till:118 text:118 align:center



ImageSize  = width:525 height:150
PlotArea   = width:500 height:125 left:25 bottom:20
AlignBars  = justify

Colors     =
  id:Grüne value:rgb(0,0.9999,0)

DateFormat = yyyy
Period     = from:0 till:200
TimeAxis   = orientation:vertical
ScaleMajor = unit:year increment:50 start:0

PlotData   =
 bar:% color:Grüne  width:24 mark:(line,white)    align:left fontsize:S
 bar:1980  color:Grüne from:start till:15  text:1.5  align:center
 bar:1983  color:Grüne from:start till:56  text:5.6  align:center
 bar:1987  color:Grüne from:start till:83  text:8.3  align:center
 bar:1990  color:Grüne from:start till:50  text:5.0  align:center
 bar:1994  color:Grüne from:start till:73  text:7.3  align:center
 bar:1998  color:Grüne from:start till:67  text:6.7  align:center
 bar:2002  color:Grüne from:start till:86  text:8.6  align:center
 bar:2005  color:Grüne from:start till:81  text:8.1  align:center
 bar:2009  color:Grüne from:start till:107 text:10.7 align:center
 bar:2013  color:Grüne from:start till:84  text:8.4  align:center
 bar:2017  color:Grüne from:start till:89  text:8.9  align:center
 bar:2021  color:Grüne from:start till:148 text:14.8 align:center


## Puheenjohtajat

## Lähteet

## Aiheesta muualla

* Puolueen kotisivut